Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 1009

7. ELJÁRÁS 7.1. A mintaoldat elkészítése Vigyünk 20—100 mg molibdént tartalmazó alikvot részt 250 ml-es fõzõpohárba. Egészítsük ki a térfogatát vízzel 50 ml-re. Állítsuk be az oldat kémhatását kénsav oldat (4.1.) cseppenkénti adagolásával pH 5-re. Adjunk hozzá 15 ml EDTA oldatot (4.4.), azután 5 ml pufferoldatot (4.5.). Vízzel töltsük fel kb. 80 ml-re. 7.2. A csapadék kinyerése és tisztítása A csapadék kinyerése Enyhén melegítsük az oldatot. Folyamatos keverés mellett adjuk hozzá az oxin oldatot (4.6.). Addig folytassuk a lecsapatást, amíg csapadék kiválása már nem észlelhetõ. Adjunk még hozzá annyi vegyszert, hogy a felülúszó oldat enyhén sárgára színezõdjék. Általában 20 ml elegendõ. Enyhén melegítsük a csapadékot még két-három percig. Szûrés és mosás Szûrjük szûrõtégelyen (5.1.). Öblítsük néhányszor 20 ml forró vízzel. Az öblítõvíznek fokozatosan színtelenné kell válnia, jelezve azt, hogy oxin már nincs jelen. 7.3. A csapadék mérése Szárítsuk a csapadékot súlyállandóságig (legalább 1 órán keresztül) 130—135 ˚C közötti hõmérsékleten. Hagyjuk exszikkátorban lehûlni, és mérjük le. 2003/49. szám

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes